《浣溪沙 寿汪茂盘隐即竹逸戊午四月二十?》
元代·陈栎

盘隐谁云必太行。神交李愿蹑遗芳。今朝南极一星光。野处襟遗尤顺适，退藏滋味更悠长。歌中元说寿而康。

作者简介：（1252—1334）元徽州休宁人，字寿翁。学宗朱熹。宋亡，隐居著书。仁宗延祐初，乡试中选，不赴礼部试，教授于家。性孝友，刚正，动中礼法，与人交，不以势合，不以利迁。善诱学者，谆谆不倦。所居堂名定宇，学者称定宇先生，晚称东阜老人。有《尚书集传纂疏》、《历代通略》、《勤有堂随录》和《定宇集》。